|  |  |
| --- | --- |
|  |  |
| ettekirjutus  Põlva | 08.01.2026 nr 7.2-6.3/1 |

Vaadanud läbi Põlgaste Tegevuskeskuse hoonega aadressil, Saia tee 2, Põlgaste küla, Kanepi vald, Põlva maakond, seotud haldusmenetluse materjalid ja arvestades Teie taotluses toodud põhjendusi, ning arvestades asjaolu, et ettekirjutuse nõue on osaliselt täidetud, Päästeameti Lõuna päästekeskus pikendab riikliku tuleohutusjärelevalve ettekirjutuse nr 7.2-6.3/577 nõuet ning määrab uue täitmise tähtaja adressaadile Kanepi Vallale (registrikood 77000186)) järgnevalt:

***Eraldada hoone korruste vahelised ühendustrepid korrustest tuletõkkeustega nii, et trepikodadest ja hoone korrustest moodustuksid omaette tuletõkkesektsioonid, et võimaliku***

***tulekahju puhkemise korral oleks inimestel võimalik ehitisest ohutult evakueeruda või neid***

***evakueerida.***

Alus: Tuleohutuse seadus § 3 lg 1 p 6 ja § 5 lg 3; Siseministri 30.03.2017. a määrus nr 17

„Ehitisele esitatavad tuleohutusnõuded”§ 55 lg 2 vastavalt § 41 lg 2, § 45 lg 2 p 4, § 12 lg 6 p

2.

Tuleohutuse seadus § 3 lg 1 p 6 - isik on kohustatud tagama ohutu evakuatsiooni.

Tuleohutuse seadus § 5 lg 3 - ehitise kasutamisel tuleb tagada, et suitsu ja tule leviku takistamiseks ette nähtud ehitise osa täidaks oma otstarvet.

Siseministri 30.03.2017. a määrus nr 17 § 55 lg 2 - enne käesoleva määruse jõustumist õiguslikul alusel ehitatud ehitis, mida kasutatakse ehitisele ettenähtud kasutamisotstarbe kohaselt, peab evakuatsioonile kehtestatud nõuete osas vastama käesoleva määruse §-des 5, 12-

14, 29, 30, 32-34, 34´1 ning 6. peatükis sätestatud nõuetele, arvestades § 3 lõikes 4 sätestatut.

Eelmises lauses nimetatud nõuet ei kohaldata § 12 lõike 6 punkt 3 kohta. Olemasolevasse ehitisse enne käesoleva määruse jõustumist paigaldatud ja käesolevas lõikes nimetamata tuleohutuspaigaldis peab vastama selle paigaldamise ajal kehtinud tuleohutusnõuetele ja olema

nõuetekohaselt hooldatud.

Siseministri 30.03.2017. a määrus nr 17 § 41 lg 2- evakuatsiooni tagamiseks peab hoones olema

selle kasutamisviisile, ruumide kasutamise otstarbele ning kasutajate arvule ja nende liikumisvõimekusele vastav arv sobiva paigutusega kergesti läbitavaid väljumisteid, evakuatsiooniteid ja -pääse ning nõutud tuletõkkesektsioone. Evakuatsiooniaeg peab olema hoone kasutajate ohutuks evakuatsiooniks piisav. Evakuatsiooni-ja väljumistee ei või läbida

tehnoseadmete või muid tehnilisi ruume.

Siseministri 30.03.2017. a määrus nr 17 § 12 lg 6 p 1 - evakuatsioonitee moodustatakse omaette

tuletõkkesektsioonina.

Siseministri 30.03.2017. a määrus nr 17 § 12 lg 6 p 2 – evakuatsioonitrepikoda eraldatakse omaette tuletõkkesektsiooniks. Tuletõkkesektsioon on hoone osa või ruum ühel korrusel või

läbi mitme korruse, mis on ümbritsevatest hoone osadest eraldatud nii, et tule levik välja- või

sissepoole seda hoone osa või ruumi on ettemääratud aja jooksul tõkestatud. Evakuatsioonitee

on hoone evakuatsioonipääsust algav ja ohutus kohas lõppev või vabalt ja ohutult läbitav hoonesisene liikumistee ohutusse kohta. Evakuatsioonitee peab olema kergesti tuvastatav,

tähistatud vastava märgistusega, lihtsalt juurdepääsetav ja kasutatav, seina-, lae- ja põrandakatted ei tohi evakuatsiooni korral kasutajate turvalisust ohustada, trepikalle, astmete

ja mademete mõõtmed peavad tagama ohutu evakuatsiooni, moodustatakse omaette tuletõkkesektsioonina ja ei tohi olla takistatud. Paikvaatlusega selgus, et hoones puuduvad tuletõkkesektsioonid korruste vahel, samuti puuduvad nõuetekohased evakuatsioonitrepikojad.

Viidatud tuleohutuse seaduse §-des välja toodud punktid käsitlevad hoonest toimuvat ohutut

evakuatsiooni ning ehituslikud tuleohutusnõuded näevad ette mitmesuguseid ehitise osasid,

mille eesmärk on takistada suitsu ja tule levikut (nt tuletõkkesektsioonid, tuletõkkeuksed ning

tuletõkkeklapid jne). Ehituslikes evakuatsiooninõuetes määratletakse eelkõige nõuded evakuatsioonitee pikkusele, laiusele, evakuatsioonipääsudele ja tuleohutuspaigaldistele, et

tulekahju avastataks varases staadiumis ning et inimesi teavitataks õigel ajal. Peale selle

hõlmavad ehituslikud tuleohutusnõuded erinevaid nõudeid tule ja suitsu leviku takistamiseks

evakuatsiooniteedele ja -trepikodadesse ning ehitise kandevõimele. Seega on siinkohal oluline

aru saada, mida mõeldakse mõiste tuletõkkesektsioon all ja millised hoone osad peavad

tuletõkkesektsioonid olema. Enne käesoleva määruse jõustumist õiguslikul alusel ehitatud

ehitis, mida kasutatakse ehitisele ettenähtud kasutamisotstarbe kohaselt, peab evakuatsioonile

kehtestatud nõuete osas vastama eelpoolt määruse nõuetele.

**Uus täitmise tähtaeg: 30.06.2027**

Sunniraha hoiatus: kui ettekirjutust tähtajaks ei täideta, rakendab haldusorgan tuleohutuse seaduse § 40 alusel adressaadi suhtes sunnivahendit - sunniraha 800 (kaheksasada) eurot.

Kui haldusakti adressaat jätab ettekirjutuse määratud tähtajaks täitmata, tuleb sunniraha tasuda

ühele järgnevale Rahandusministeeriumi arvelduskontole: SEB panga arvelduskontole nr EE891010220034796011, Swedbank panga arvelduskontole nr EE932200221023778606, või

Luminor Bank AS panga arvelduskontole nr EE701700017001577198, maksekorraldusel on

viitenumbriks 10266700005621 ja selgituseks: „Kanepi Vallavalitsuse sunniraha”.

Vabatahtlikult tähtajaks sunniraha tasumata jätmise puhul nõutakse sunniraha sisse asendustäitmise ja sunniraha seaduse § 15 lg 1 kohaselt täitemenetluse seadustikus sätestatud

korras nagu kohtuotsusest tulenev rahaline nõue. Seega lisandub sunnirahale selle vabatahtliku

tähtaegse mittetasumise korral kohtutäituri tasu. Sunniraha tasumine ei võta adressaadilt kohustust ettekirjutus täita ning täitmata kohustuste eest võib sunniraha rakendada korduvalt.

Juhul kui haldusakti adressaat leiab, et haldusaktiga või haldusmenetluse käigus on rikutud

tema õigusi või piiratud tema vabadusi, on tal õigus esitada vaie Päästeametile (Raua 2, 10124

Tallinn,) või kaebus Tartu Halduskohtu Tartu kohtumajja (Kalevi 1, 51010 Tartu, tmktartu.menetlus@kohus.ee) 30 päeva jooksul arvates päevast, millal vaide või kaebuse

esitaja vaidlustatavast haldusaktist teada sai või oleks pidanud teada saama.

Ettekirjutuse täitmisest palume informeerida meid kirjalikult postiaadressil Päästeameti Lõuna

päästekeskus, Jaama 207, 50705 Tartu linn, Tartu maakond või digitaalselt allkirjastatud

dokumendina e-posti aadressile louna@rescue.ee 10 päeva jooksul arvates ettekirjutuses

määratud täitmise tähtajast.

(allkirjastatud digitaalselt)

Pille Pluumo

Ohutusjärelevalve büroo inspektor

Lõuna päästekeskus

Saadetud digitaalselt allkirjastatuna: [vald@kanepi.ee](mailto:vald@kanepi.ee)

[Pille.pluumo@paasteamet.ee](mailto:Pille.pluumo@paasteamet.ee)

Tel +372 507 4079